De Nama vo de Kenig vo Aksum stamma as mearanen Quelln. De wo vo da Zeid vuar en End von drittn Joahundat nougwisn san, stamma am mearan vo Inschriftn af Monument, de wou de Heascha hom afstelln loua. I de betreffadn Toall vo da Liste kinna aa nuh greassane Luckn saa. Miḏ n Endubis setzt dej Minzprägung ei. Ma ko õanemma, dass de Listn vo den Zeitpunkt õa recht vollstende is, u wenn aa duatn mid Aslossunga zen rechna is. Nou an Kinig Armah, da wou ebba um 630 n.Kr. gsturm is, hom de Heascha koane Minzna mea pregt. Dej spaadan Kenig san fast nea i de Heaschalistn as da handschriftlichn Iwalifarung tradiad.